કેટલીક વ્યક્તિઓ એમના કામની જગ્યાએ પૂરી સલામતી અનુભવતા હોય, પરંતુ અંગત જિંદગીમાં અસલામતી અનુભવતા હોય. એથી વિપરિત સ્થિતિ પણ હોઈ શકે. ઉંમરની સાથે અસુરક્ષાનો ભાવ વધતો જવાનાં અસંખ્ય દૃષ્ટાંત મળશે. નિવૃત્તિ માટે માનસિક રીતે તૈયાર ન હોય તેવી વ્યક્તિઓ નિવૃત્તિ પછી એકાએક અસુરક્ષિત બની જાય છે. મોટી ઉંમરે જીવનસાથી કે નિકટના મિત્ર-સ્નેહીજનના મૃત્યુથી પણ તે ભાવ વધારે વકરે છે. મૃત્યુની અનિવાર્યતા મોટી ઉંમરે અસુરક્ષાની લાગણીને ભયાનક બનાવે છે.